Көкшетау қаласының 2025 жылғы қаңтар-желтоқсанда 
әлеуметтік –экономикалық даму қорытындылары туралы анықтама

            Өнеркәсiп. Өнеркәсіп секторында 2025 жылғы қаңтар-желтоксанда өнеркәсіп өнімі өндірісінің көлемі 394 785,3 млн.теңгені құрады, нақты көлем индексі 102,9%.
           Жалпы өнеркәсіп бойынша нәтижелерді қалыптастыруға өңдеу өнеркәсібі барынша әсер етеді.
           Өнеркәсіптік өндіріс құрылымында ең көп үлес алатын өңдеу өнеркәсібінде (105,1%), 2025 жылғы қаңтар- желтоқсанда 322 647,2  млн.теңге сомасына өнім өндірілді.
Ауыл шаруашылығы. 2025 жылдың қаңтар-желтоксанда ауыл шаруашылығының жалпы өнім көлемі 6 273,0 млн. теңгені құрады, нақты көлем индексі 104,3%. құрады.
Кәсіпкерлікті дамыту. 2025 жылғы 1 қаңтар жағдайы бойынша жұмыс істеп тұрған шағын орта кәсіпкерлік субъектілерінің саны 22,6 мың бірлікті құрады, бұл 2024 жылғы көрсеткіштен 7,9%-ға жоғары.
Көкшетау қаласының шағын бизнес саласындағы жұмыс істеп тұрған және жаңадан құрылған кәсіпорындарында жыл басынан бері 1 502 жаңа жұмыс орындары құрылды.
Сатудың барлық арналары бойынша бөлшек тауар айналымының көлемі    340 140,1 млн.теңгені немесе 2024 жылдың көрсеткішіне 100,3% құрады.
Сатудың барлық арналары бойынша көтерме сауда айналымының көлемі   712 201,9 млн.теңгені немесе өткен жылдың көрсеткішіне 132,9%-ды (қолданыстағы бағамен) құрады.
          Инвестициялық сала. 2025 жылдың қаңтар- желтоксан негізгі капиталға салынған инвестициялар көлемі 208 875,5  млн. теңге құрады, нақты көлем индексі 2024 жылғы деңгейге қарағанда 208,8% құрады.
Сыртқы инвестициялар көлемі 40,9 млрд теңгені құрады, бұл өткен жылғы көрсеткіштен 4,6 есе жоғары (2024 жылдың  12 айы -8,8 млрд. тг.). Ішкі инвестиция көлемі 1,9  есеге ұлғайып, 167,9 млрд. теңгені құрады (2024 жылдың  12 айы – 87,4 млрд. теңге.).
[bookmark: _GoBack]         Тұрғын үй құрылысы. 2025 жылғы қаңтар-желтоқсанда 270 562  м² тұрғын үй пайдалануға берілді, оның ішінде: коммерциялық тұрғын үй – 228 056 м², жеке тұрғын үй құрылысы – 26 261  м². 
Мемлекеттік бюджет. 2025 жылғы 1 қаңтар бойынша барлық деңгейдегі бюджеттерге 138 033,5 млн.теңге немесе жоспар-болжамға 103,9% көлемінде салықтар мен алымдар түсті. 2024 жылғы деңгейге қарағанда түсімдер 22 086,5 млн.теңгеге ұлғайды. Республикалық бюджетке аударымдар жоспары 105%-ға (42 355,0 млн.теңге) орындалды. Жергілікті бюджетке 95 677,7 млн.теңге түсті, бұл кезең болжамының 103,3% құрайды. Көкшетау қаласының бюджетіне түсетін кірістер көлемі 62 297,4  млн.теңгені (100%) құрады.
Білім. Жалпы білім беру мекемелерінің желісі Көкшетауда 80 білім беру ұйымы бар, оның ішінде: 26 жалпы орта білім беру мектебі (күндізгі), 1 негізгі жалпы білім беру мектебі, 49 мектепке дейінгі ұйым (27 мемлекеттік балабақша,  5 шағын орталық (4 мемлекеттік және 1 жеке), 18 жеке меншік балабақша). Сондай-ақ 4 қосымша ("Әулет" мектептен тыс жұмыс орталығы, "Балалар музыка мектебі" МКҚК, "Балалар көркемсурет мектебі" МКҚК, техникалық шығармашылық орталығы) білім беру мекемесі жұмыс істейді.
         Жалпы білім беретін мектептердегі оқушылар саны 31 584 оқушыны құрайды. Мектепке дейінгі тәрбиемен 1 жастан 6 жасқа дейінгі 8 116 бала қамтылған, бұл 88,6%, 2 жастан 6 жасқа дейін – 95,6% немесе 8 109 бала, 3 жастан 6 жасқа дейін – 100% немесе 7 293 бала қамтылған (01.10 жағдайы бойынша жылына 1 рет есептеледі.).
         Мәдениет. Қаланың мәдениет ұйымдарының мемлекеттік желісі                  15 мекемеден тұрады, оның ішінде: 12 кітапхана, 1 тілдерді оқыту орталығы, "Көкше" МҮ, "Достар"МҮ.
          Ағымдағы жылдың басынан бөлімнің жұмыс жоспарына сәйкес 2 446           іс-шара өткізіліп, оған 737,6 мың адам қатысты.
          Театрлық қойылымдар, танымдық-ойын-сауық бағдарламалары, конкурстар өткізілді.
          Спорт. Дене шынықтырумен және спортпен шұғылдану үшін қалада 371 спорт нысаны жұмыс істейді, оның ішінде: 1 стадион "Оқжетпес", 1 "Бурабай" Спорт сарайы, 8 спорт кешені, 6 жүзу бассейні, 18 ату тирі, 1 шаңғы базасы,           2 жеңіл атлетика манежі, 94 спорт залы, 178 жазық құрылыс, 16 хоккей корты,       7 теннис корты, 1 ипподром, 33 салынған спорт залы.
Есепті кезеңде жалпы 8 702 адамды қамтитын 113 спорттық-бұқаралық        іс-шара өткізілді.
           Еңбек нарығы және әлеуметтік қорғау. 2025 жылдың 1 қаңтар бойынша жұмыспен қамту және әлеуметтік бағдарламалар бөлімінің тіркеу есебінде 1 867  жұмыссыз тұр, бұл 2024 жылғы көрсеткіштен 12,6%-ға жоғары.  
          Ағымдағы жылдың басынан халықты жұмыспен қамту мәселелері жөніндегі уәкілетті органның көмегімен 2894 жұмыссыз жұмысқа орналастырылды, бұл өткен жылдың көрсеткішінен  2,5%-ға жоғары.
           2025 жылғы 1 қаңтардағы жағдайы бойынша деректер базасында қаланың кәсіпорындары мен мекемелерінде 618 бос жұмыс орындары тіркелген. Еңбек нарығындағы шиеленіс коэффициенті 3,0 құрады.  
           Экономиканың түрлі салаларында 6 947 жаңа жұмыс орындары (6 324 -тұрақты және 623 - уақытша) құрылды, бұл 2025 жылға жоспарланған көрсеткіштің 112% құрайды.
            «Жастар тәжірибесі» бағдарламасы аясында 97 адам уақытша жұмысқа орналастырылды. Жастар практикасы негізінен мемлекеттік мекемелерде ұйымдастырылады.
             Есепті кезеңде 37 жұмыссыз үшін әлеуметтік жұмыс орындары ұйымдастырылды, бұл 2024 жылғы көрсеткішке қарағанда 102,8%-ды құрайды.                
             Қоғамдық жұмыстарға 80 адам жіберілді, бұл 2024 жылғы деңгейден 1,2% төмен.
           Қылмыс. 2025 жылғы қаңтар-желтоқсанда Көкшетау қаласының аумағында сотқа дейінгі тергеудің бірыңғай тізілімінде барлығы 1 408  құқық бұзушылық тіркелді, оның ішінде 735 ашылды. Сотқа – 476  іс жолданды.

